Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Eurooppa-neuvoston puheenjohtaja Tusk painotti, -
että EU-mailla ei ole aikomusta boikotoida Israelia.
USA:n senaatti kokoontui ja jatkoi väittelyä Iran-sopimuksesta.
Kongressi äänestää asiasta 17. syyskuuta.
Ankara hiekkamyrsky pyyhkäisi Lähi-itää.
Kaksi kuoli ja satoja joutui sairaalaan Israelissa, Libanonissa, -
Kyproksella ja Jordaniassa. Syyriassa taistelut keskeytyivät.
Eurooppa-neuvoston puheenjohtaja Donald Tusk -
saapui Jerusalemiin osana Lähi-idän matkaansa.
Tusk tapasi ensin presidentti Rivlinin. He keskustelivat -
EU:n ja Israelin yhteisistä turvallisuushuolista, -
Euroopan siirtolaiskriisistä -
sekä Israelin ja palestiinalaisten jumiutuneesta rauhanprosessista.
Rivlin mainitsi, -
että Israel on sitoutunut antamaan humanitaarista apua pakolaisille.
Olen ylpeä siitä humanitaarisesta avusta, -
jota demokraattinen juutalaisvaltiomme on antanut -
useille tuhansille pakolaisille vuosikausia.
Israel on valmis jatkamaan tätä tärkeää työtä -
ja avun antamista pakolaisille sopivissa mittasuhteissa.
Emme voi sallia, -
että fundamentalistit sanelisivat Euroopassa tai Lähi-idässä, -
miten meidän olisi elettävä. Meidän on etsittävä keinoja elää yhdessä.
Tusk sanoi viime viikolla, -
että EU-maiden tulisi tarjoutua osallistumaan -
ainakin 100 000 turvapaikanhakijan jakamiseen EU:n sisällä.
Lisäksi vastaanottokeskuksia pitäisi perustaa EU:n ulkopuolelle.
EU-maat ovat tähän mennessä sitoutuneet jakamaan -
noin 32 000 turvapaikanhakijaa Italiasta ja Kreikasta, -
mikä on vähemmän kuin EU-komission ehdottama 40 000.
Tusk tapasi myöhemmin -
myös pääministeri Netanjahun Jerusalemissa.
Hän korosti Israelin ja EU:n yhteisiä näkemyksiä -
Lähi-idän turvallisuus- ja talousasioissa.
Me kohtaamme monia yhteisiä haasteita.
Tässä mielessä minusta onkin hämmentävää, -
että joitakin Euroopassa riivaa yhä Israelin-vastainen pakkomielle.
Satojatuhansia on teurastettu Lähi-idässä, -
miljoonia ajettu maanpakoon.
Ja silti jotkut Euroopassa uskovat, että ainoa asia, -
mitä heidän tulee tehdä, on painostaa, boikotoida ja mustamaalata -
Lähi-idän ainoaa todellista demokratiaa, Israelia.
Tusk painotti, että EU-jäsenmailla ei ole aikomusta boikotoida Israelia.
Mielestäni meidän olisi vältettävä sellaisia sanoja kuten ”boikotti”.
Se ei varmastikaan ole Euroopan aikomus.
Olen aivan varma, -
että Euroopassa yksikään maa ei halua boikotoida Israelia.
Minulle on itsestään selvää, -
että suhteemme on tosiasiassa ja oleellisesti boikottien vastakohta.
Israelia huolestuttaa diplomaattinen ja taloudellinen eristäminen, -
kun neuvottelut palestiinalaisvaltiosta Länsirannalle ja Itä-Jerusalemiin -
eivät etene ja asutusten rakentaminen jatkuu.
Nyt siirtolaiskriisiin. Tietojen mukaan yhä useammat Euroopan maat -
ovat hylänneet Euroopan "poliittisen korrektiuden" linjan -
ja ilmoittaneet haluavansa vain kristittyjä pakolaisia, ei muslimeja.
Kypros on halukas ottamaan vastaan 300 pakolaista, -
mutta se korosti ottavansa vain ortodoksikristittyjä.
Kuluneina viikkoina monet EU-maat, -
erityisesti Slovakia ja Tšekin tasavalta, -
ovat ilmaisseet haluttomuutensa ottaa muslimipakolaisia.
Erityisesti Unkari on vastustanut -
tämänhetkistä, muslimimaista saapuvaa pakolaisaaltoa.
Unkari on huolissaan Euroopan väestöllisestä tilanteesta, -
jos portit avataan kymmenille tuhansille muslimeille.
Unkarin pääministeri Viktor Orbán varoitti, -
että se vaarantaisi Euroopan kristillisen kulttuuri-identiteetin.
Sitten Iranin ydinsopimukseen. USA:n senaatti jatkoi jälleen -
kesäloman jälkeen väittelyä Iranin ydinsopimuksesta.
Väittelyt jatkuivat samana päivänä, kun presidentti Obama sai ilmeisesti -
varmistettua senaatissa 41 ääntä Iranin ydinsopimuksen tueksi.
Se riittää estämään -
viimeisen äänestyksen sopimuksen hylkäämisestä.
Republikaanien enemmistöjohtaja Mitch McConnell vaati, -
että keskustelujen on jatkuttava. Hän lisäsi, -
että muutenkin vaikeasta päätöksestä on tullut yhä ongelmallisempi, -
koska Obaman hallinto on väittänyt -
vaihtoehtojen olevan vain joko sopimus tai sota.
McConnell sanoi, että se ei ole totta.
Päätös on ollut monille erittäin vaikea.
Toisille siitä on tullut yhä vaikeampi johtuen hallinnon väitteistä, -
että ainoat vaihtoehdot olisivat tämä sopimus tai sota.
Tämä ei ole tietenkään koskaan ollut totta.
Republikaanisenaattori Susan Collins-
vaati kongressia hylkäämään sopimuksen -
ja Obaman hallintoa palaamaan neuvottelemaan parempaa sopimusta.
Kongressin on aika hylätä yhteinen toimintasuunnitelma -
ja hallinnon neuvotella uusi sopimus.
Näin on toimittu monia kertoja ennenkin, -
jos senaatti on ilmaissut vakavan huolensa.
Panokset ja riskit ovat yksinkertaisesti aivan liian suuret, -
jotta voisimme tehdä toisin.
Kongressi äänestää sopimuksen hyväksymisestä 17. syyskuuta.
Useimmat asiantuntijat ja analyytikot uskovat, että vastustajat -
eivät ole saaneet tarpeeksi ääniä sopimuksen estämiseksi.
Takaisin Lähi-itään.
Ankara hiekkamyrsky pyyhkäisi Lähi-itää.
Kaksi kuoli ja satoja joutui sairaala- hoitoon Israelissa, Libanonissa, -
Kyproksella ja Jordaniassa. Syyriassa taistelut keskeytyivät.
Pölypilvien takia -
lentoyhtiöt peruivat lentojaan tai ohjasivat niitä muihin maihin.
Israelissa jotkut turistit olivat innoissaan, kun saivat todistaa ilmiötä.
Tämä on kaunis ilma.
Tällaista hienoa hiekkamyrskyä en ole nähnyt koskaan.
Ei tarvitse nähdä mitään, vain kuvitella miten kaunista on. Joten ei hätää.
Kuuma täällä on, noin 15 astetta enemmän kuin Saksassa.
On todella pilvistä, ja se ei ollut odotuksissani.
Luulin, että aurinko paistaisi. Vaikuttaa jotenkin saasteiselta.
Mistä on kysymys? Se tekee juoksemisesta hikistä.
Tämä hiekkamyrsky -
on ollut ankarin syyskuussa sattunut viimeiseen 75 vuoteen.
Säätiedotteiden mukaan tilanne ei helpota loppuviikollakaan.
Israelissa 250 ihmistä joutui sairaalaan.
Kaksi sai vakavia vammoja hengitettyään saasteista ilmaa.
Libanonin terveysministeriö ilmoitti kahden ihmisen kuolleen -
ja noin 750 ihmisen joutuneen sairaalaan -
hiekkamyrskystä johtuvien hengitysongelmien takia.
Kärsimme ihan epänormaalilla tavalla.
Yritämme varoa parhaamme mukaan pitämällä kasvosuojaimia.
Joka puolella on roskia ja ruuhkia. Kärsimme pahasti.
Lähi-idän maiden terveysviranomaiset -
ovat kehottaneet ihmisiä pysymään sisätiloissa, -
kunnes tilanne palaa normaaliksi.
Kiitos seurasta. Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman